Nuwe Stories-onderhoud: Carolyn Meads | LitNet
O, en ek probeer ook 'n bietjie skryf ...
My skryfgeskiedenis lyk so:
Die begeerte om te skryf en gepubliseer te word, is nog altyd by my. Daarom het ek die kans aangegryp toe ek die advertensie vir die Nuwe stories-kortverhaalwedstryd sien.
My gunsteling-skrywers is Ingrid Winterbach, Eben Venter, Etienne van Heerden en Dan Sleigh, omdat hulle op so 'n besonderse manier met taal omgaan. Ek bewonder ook Dan Sleigh se geskiedkundige navorsing.
Dis so moeilik om net een te kies! Maar kom ons sê maar net dat ek 'n teer plekkie vir JRR Tolkien se The Lord of the Rings het. Ek lees nie veel fantasie nie, maar Tolkien se magiese karakters vat jou terug na die slaaptydstories van jou kinderdae, met die verskil dat jy hier met 'n veel langer en meer gesofistikeerde storie te make het. Ek kan nie help om die wêreld wat Tolkien geskep het – tale en geslagsregisters inkluis – te bewonder nie.